**REGULAMENT**

**privind organizarea şi funcționarea programelor postuniversitare**

- aprobat prin Hotărârea Senatului nr. 21749/11.11.2019 -

- completat și republicat în baza Hotărârii Senatului nr. 8324 din 22.06.2020 -

În conformitate cu:

* Art. 171, art. 173 şi ale art. 328 alin. (2) din Legea Educației Naționale nr. 1/2011, cu modificările şi completările ulterioare;
* Art. 21 alin. (2) din Ordonanța Guvernului nr. 129/2000 privind formarea profesională a adulților, republicată, cu modificările şi completările ulterioare;
* Ordinul MEN Nr. 4750 din 12 august 2019 privind aprobarea Metodologiei-cadru de organizare şi înregistrare a programelor postuniversitare de către instituțiile de învățământ superior;
* Ordinul MEC Nr. 3063 din 16 ianuarie 2020 pentru modificarea şi completarea Metodologiei-cadru de organizare şi înregistrare a programelor postuniversitare de către instituțiile de învățământ superior, aprobată prin OMEN Nr. 4.750/2019;
* Ordinul MEC Nr. 4216 din 8 mai 2020 pentru completarea Metodologiei-cadru de organizare și înregistrare a programelor postuniversitare de către instituțiile de învățământ superior, aprobată prin OMEN Nr. 4.750/2019;
* Ordinul MEN Nr. 5146 din 12 septembrie 2019 privind aprobarea aplicării generalizate a Sistemului european de credite transferabile;
* Ordinul MEN Nr. 3475 din 17 martie 2017 pentru aprobarea Metodologiei de înscriere şi înregistrare a calificărilor din învățământul superior în Registrul Național al Calificărilor din Învățământul Superior (RNCIS), cu modificările și completările ulterioare,

**Senatul Universității Babeș-Bolyai aprobă prezentul regulament:**

**ART. 1**

Prezentul regulament reglementează organizarea şi funcționarea în cadrul Universității Babeș-Bolyai a următoarelor tipuri de programe:

(1) programe postuniversitare de formare şi dezvoltare profesională continuă;

(2) programe postuniversitare de perfecționare;

(3) programe postuniversitare de educație permanentă.

**CAPITOLUL I - Programe postuniversitare de formare şi dezvoltare profesională continuă**

**ART. 2**

(1) Programele postuniversitare de formare şi dezvoltare profesională continuă sunt parte din educația permanentă, fiind incluse în învățarea pe tot parcursul vieții.

(2) Programele postuniversitare de formare şi dezvoltare profesională continuă sunt programe de nivel 6, conform Cadrului Național al Calificărilor (CNC).

(3) Programele postuniversitare de formare şi dezvoltare profesională continuă reprezintă oferta educațională pentru actualizarea/dezvoltarea unor competențe ocupaționale/profesionale noi.

**ART. 3**

(1) Programele postuniversitare de formare şi dezvoltare profesională continuă se organizează pentru:

1. ocupații, specializări şi profesii din grupa majoră 2, cuprinse în Clasificarea Ocupațiilor din România (COR);
2. activități specifice din Clasificarea Activităților din Economia Națională (CAEN).

(2) Programele postuniversitare de formare şi dezvoltare profesională continuă se pot organiza pentru dobândirea şi/sau dezvoltarea de competențe profesionale/specifice, comune uneia sau mai multor ocupații.

**ART. 4**

În conformitate cu prevederile legale, programele postuniversitare de formare şi dezvoltare profesională continuă utilizează sistemul de credite de studiu transferabile şi se finalizează cu un examen de certificare a competențelor profesionale asimilate de cursanți pe parcursul programului.

**ART. 5**

(1) Au dreptul să participe la programele postuniversitare de formare şi dezvoltare profesională continuă absolvenții care au cel puțin studii universitare cu diplomă de licență sau echivalentă.

(2) Înscrierea candidaților şi admiterea se organizează conform regulamentelor universitare aflate în vigoare.

(3) Participanții la programele postuniversitare de formare şi dezvoltare profesională continuă au calitatea de cursanți la studii postuniversitare.

**ART. 6**

(1) Programele postuniversitare de formare şi dezvoltare profesională continuă se înființează şi se gestionează la nivelul departamentelor.

(2) Departamentele propun organizarea programelor postuniversitare de formare și dezvoltare continuă în domeniile în care au acreditate cel puțin programe de studii universitare de licență şi master.

(3) Programele postuniversitare de formare şi dezvoltare profesională continuă se pot organiza numai în limbile şi la formele de învățământ în care se desfășoară programele de studii universitare de licență și master acreditate în domeniul științific respectiv.

(4) Programele postuniversitare de formare şi dezvoltare profesională continuă se pot organiza atât la forma de învățământ cu frecvență cât și la forma de învățământ la distanță și cu frecvență redusă.

**ART. 7**

(1) Programele postuniversitare de formare şi dezvoltare profesională continuă trebuie să primească avizul **Comisiei pentru Curriculum, apoi** se trimit spre aprobare către Senat.

(2) Dosarul (în 2 exemplare) prezentat de organizatori pentru a obține avizele necesare, respectiv aprobarea **e**ste format din:

1. cerere - motivație - argumentație;
2. fișa programului postuniversitar (Anexa 1 a prezentului regulament);
3. planul de învățământ corespunzător formei de învățământ (IF, ID sau IFR) care să conțină și competențele vizate de program;
4. suplimentul la diploma de licență sau de disertație a programului de studii de licență sau master pe care se fundamentează programul postuniversitar, din care sunt preluate competențele oferite de programul postuniversitar;
5. statul de funcțiuni;
6. CV-ul cadrelor didactice şi lista publicațiilor, corelată cu specificul disciplinei predate;
7. fișa disciplinelor din planul de învățământ;
8. descrierea bazei materiale.

(3) După aprobarea programelor postuniversitare de formare şi dezvoltare profesională continuă în Senat, organizatorul va completa și va depune la Rectorat *Formularul de înscriere a programului în Registrul Național al Programelor Postuniversitare (RNPP)*, pentru a fi trimis la Autoritatea Națională pentru Calificări (ANC). *Formularul de înscriere a programului în RNPP* este furnizat de ANC și conține informațiile prezentate în Anexa 2 a prezentului regulament.

**ART. 8**

(1) Organizatorii stabilesc durata programului postuniversitar de formare şi dezvoltare profesională continuă în număr de ore de activitate didactică (curs, seminar, laborator, practică) și de pregătire individuală.

(2) În funcție de durata programului, se stabilește numărul de competențe profesionale și transversale formate prin programul postuniversitar de formare şi dezvoltare profesională continuă. Acestea se preiau proporțional din suplimentul la diplomă a programului de studii de licență sau master pe care se fundamentează programul postuniversitar, aplicând următorul algoritm:

1. se împarte numărul total de ore fizice din planul de învățământ al programului de licență/master la numărul total de competențe profesionale și transversale din suplimentul la diplomă, rezultând astfel numărul de ore necesar formării unei competențe la licență/master;
2. deoarece procesul de predare-învățare în cadrul programelor postuniversitare se realizează în regim intensiv, numărul de ore necesar formării unei competențe la licență/master se va împărții la 3 (trei), rezultând astfel numărul de ore necesar formării unei competențe la postuniversitar;
3. numărul de ore aferente programului postuniversitar de formare şi dezvoltare profesională continuă se împarte la numărul de ore necesar formării unei competențe la postuniversitar și se stabilește astfel numărul de competențe oferite de program. Fracțiunile sub 0,5 se rotunjesc în jos, iar cele peste 0,5 se rotunjesc în sus.

*Nr. comp. P = round {nr. ore P / [(nr. ore L sau M/nr. comp. L sau M)/3]}*

(3) Competențele se stabilesc în funcție de disciplinele incluse în planul de învățământ al programului postuniversitar de formare şi dezvoltare profesională continuă.

(4) Numărul creditelor aferente unei discipline este stabilit de către responsabilul de program împreună cu titularul fiecărei discipline, în conformitate cu Regulamentului de credite transferabile al UBB.

(5) Se alocă 1 (un) credit de studii transferabil pentru 25 (douăzeci şi cinci) de ore de activitate didactică şi de pregătire individuală, din care 10 - 12 ore de activitate didactică.

**ART. 9**

(1) Programele postuniversitare de formare şi dezvoltare profesională continuă se finalizează cu un examen de certificare a competențelor profesionale asimilate de cursanți pe parcursul programului. Examenul de certificare a competențelor trebuie să verifice capacitatea de a aplica practic competențele dobândite.

(2) Examenul de certificare a competențelor profesionale se susține la instituția care a asigurat școlarizarea.

(3) În urma promovării examenului se eliberează certificat de atestare a competențelor profesionale.

(4) Certificatul de atestare a competențelor profesionale este însoțit de un supliment descriptiv, prevăzut în anexa nr. 10 la Hotărârea Guvernului nr. 607/2014 privind aprobarea conținutului şi formatului actelor de studii care vor fi eliberate absolvenților ciclului I - studii universitare de licență.

**CAPITOLUL II - Programe postuniversitare de perfecționare**

**ART. 10**

(1) Programele postuniversitare de perfecționare sunt parte din educația permanentă, fiind incluse în învățarea pe tot parcursul vieții.

(2) Programele postuniversitare de perfecționare sunt programe de nivel 6, conform Cadrului Național al Calificărilor (CNC).

(3) Programele postuniversitare de perfecționare reprezintă oferta educațională pentru pregătirea

profesională care conduce la dezvoltarea/completarea/dobândirea cunoștințelor, atitudinilor, aptitudinilor, abilităților sau competențelor profesionale ale unei persoane care deține deja o calificare universitară, prin noi rezultate ale învățării. Se organizează conform standardului ocupațional sau programului de studii stabilit cu angajatorii. Achizițiile educaționale sunt pentru ocupații din aceeași grupă de bază în care există deja calificare. Prin acumularea rezultatelor învățării, două sau multe programe de perfecționare pot conduce la practicarea unei noi ocupații din aceeași grupă de bază din calificarea deținută.

**ART. 11**

(1) Programele postuniversitare de perfecționare se organizează pentru:

a) ocupații, specializări şi profesii din grupa majoră 2, cuprinse în Clasificarea Ocupațiilor din România (COR);

b) activități specifice din Clasificarea Activităților din Economia Națională (CAEN).

(2) Programele postuniversitare de perfecționare se pot organiza pentru dobândirea şi/sau dezvoltarea de competențe profesionale/specifice, comune uneia sau mai multor ocupații.

**ART. 12**

În conformitate cu prevederile legale, programele postuniversitare de perfecționare utilizează sistemul de credite de studiu transferabile şi se finalizează cu un examen de absolvire.

**ART. 13**

(1) Au dreptul să participe la programele postuniversitare de perfecționare absolvenții care dețin diplomă de absolvire a învățământului superior de scurtă durată sau diplomă de licență sau echivalentă.

(2) Înscrierea candidaților şi admiterea se organizează conform regulamentelor universitare aflate în vigoare.

(3) Participanții la programele postuniversitare de perfecționare au calitatea de cursanți la studii postuniversitare.

**ART. 14**

(1) Programele postuniversitare de perfecționare se înființează şi se gestionează la nivelul departamentelor.

(2) Departamentele propun organizarea programelor postuniversitare de perfecționare în domeniile în care au acreditate cel puțin programe de studii universitare de licență şi master.

(3) Programele postuniversitare de perfecționare se pot organiza numai în limbile şi la formele de învățământ în care se desfășoară programele de studii universitare de licență și master acreditate în domeniul științific respectiv.

**ART. 15**

(1) Programele postuniversitare de perfecționare trebuie să primească avizul **Comisiei pentru Curriculum, apoi** se trimit spre aprobare către Senat.

(2) Dosarul (în 2 exemplare) prezentat de organizatori pentru a obține avizele necesare, respectiv aprobarea **e**ste format din:

1. cerere - motivație - argumentație;
2. fișa programului postuniversitar (Anexa 1 a prezentului regulament);
3. planul de învățământ care să conțină și competențele vizate de program;
4. suplimentul la diploma de licență/ de disertație a programului de studii de licență / master pe care se fundamentează programul postuniversitar sau standardul ocupațional, din care sunt preluate competențele oferite de programul postuniversitar;
5. statul de funcțiuni;
6. CV-ul cadrelor didactice şi lista publicațiilor, corelată cu specificul disciplinei predate;
7. fișa disciplinelor din planul de învățământ;
8. descrierea bazei materiale.

(3) După aprobarea programelor postuniversitare de perfecționare în Senat, organizatorul va completa și va depune la Rectorat *Formularul de înscriere a programului în Registrul Național al Programelor Postuniversitare (RNPP)*, pentru a fi trimis la Autoritatea Națională pentru Calificări (ANC). *Formularul de înscriere a programului în RNPP* este furnizat de ANC și conține informațiile prezentate în Anexa 2 a prezentului regulament.

**ART. 16**

(1) Organizatorii stabilesc durata programului postuniversitar de perfecționare în număr de ore de activitate didactică (curs, seminar, laborator, practică) și de pregătire individuală.

(2) În funcție de durata programului, se stabilește numărul de competențe profesionale și transversale formate prin programul postuniversitar de perfecționare. Acestea se preiau proporțional din suplimentul la diplomă a programului de studii de licență sau master pe care se fundamentează programul postuniversitar, aplicând următorul algoritm:

1. se împarte numărul total de ore fizice din planul de învățământ al programului de licență/master la numărul total de competențe profesionale și transversale din suplimentul la diplomă, rezultând astfel numărul de ore necesar formării unei competențe la licență/master;
2. deoarece procesul de predare-învățare în cadrul programelor postuniversitare se realizează în regim intensiv, numărul de ore necesar formării unei competențe la licență/master se va împărții la 3 (trei), rezultând astfel numărul de ore necesar formării unei competențe la postuniversitar;
3. numărul de ore aferente programului postuniversitar de perfecționare se împarte la numărul de ore necesar formării unei competențe la postuniversitar și se stabilește astfel numărul de competențe oferite de program. Fracțiunile sub 0,5 se rotunjesc în jos, iar cele peste 0,5 se rotunjesc în sus.

*Nr. comp. P = round {nr. ore P / [(nr. ore L sau M/nr. comp. L sau M)/3]}*

(3) Competențele se stabilesc în funcție de disciplinele incluse în planul de învățământ al programului postuniversitar de perfecționare.

(4) Numărul creditelor aferente unei discipline este stabilit de către responsabilul de program împreună cu titularul fiecărei discipline, în conformitate cu Regulamentului de credite transferabile al UBB.

(5) Se alocă 1 (un) credit de studii transferabil pentru 25 (douăzeci şi cinci) de ore de activitate didactică şi de pregătire individuală, din care 10 - 12 ore de activitate didactică.

**ART. 17**

(1) Programele postuniversitare de perfecționare se finalizează cu un examen de absolvire.

(2) Examenul de absolvire se susține la instituția care a asigurat școlarizarea.

(3) În urma promovării examenului se eliberează certificat de absolvire.

(4) Certificatul de absolvire este însoțit de un supliment descriptiv, prevăzut în anexa nr. 10 la Hotărârea Guvernului nr. 607/2014 privind aprobarea conținutului şi formatului actelor de studii care vor fi eliberate absolvenților ciclului I - studii universitare de licență.

**CAPITOLUL III - Programe postuniversitare de educație permanentă**

**ART. 18**

(1) Universitatea Babeș-Bolyai este furnizor de programe de formare profesională pentru adulți şi organizează programe de studii postuniversitare de educație permanentă pentru adulți, acreditate în condițiile legii și finalizate cu certificate de absolvire cu recunoaștere națională.

(2) Programele de studii postuniversitare de educație permanentă se realizează în departamentele facultăților, iar cele în regim ID și IFR prin Centrul de Formare Continuă, Învățământ la Distanță si cu Frecvență Redusă (CFCIDFR), în domeniile acreditate.

**ART. 19**

(1) Programele postuniversitare de educație permanentă se pot acredita la orice instituție de asigurare a calității membră a The European Quality Assurance Register for Higher Education (EQAR), în conformitate cu metodologia de acreditare aprobată prin ordin al ministrului educației naționale. Până la elaborarea respectivei metodologii, programele postuniversitare de educație permanentă se organizează pe baza prezentului regulament și sunt avizate de Senatul Universității Babeș-Bolyai, la propunerea **Comisiei pentru Curriculum.**

(2) Dosarul (în 2 exemplare) prezentat de organizatori pentru a obține avizele necesare, respectiv aprobarea **e**ste format din:

1. cerere - motivație - argumentație;
2. fișa programului postuniversitar (Anexa 1 a prezentului regulament);
3. planul de învățământ corespunzător formei de învățământ (IF sau IFR) care să conțină și competențele vizate de program;
4. standardul ocupațional pe care se fundamentează programul, din care sunt preluate competențele oferite de programul postuniversitar;
5. statul de funcțiuni;
6. CV-ul cadrelor didactice şi lista publicațiilor, corelată cu specificul disciplinei predate;
7. fișa disciplinelor din planul de învățământ;
8. descrierea bazei materiale.

(3) După aprobarea programelor postuniversitare de educație permanentă în Senat, organizatorul va completa și va depune la Rectorat *Formularul de înscriere a programului în Registrul Național al Programelor Postuniversitare (RNPP)*, pentru a fi trimis la Autoritatea Națională pentru Calificări (ANC). *Formularul de înscriere a programului în RNPP* este furnizat de ANC și conține informațiile prezentate în Anexa 2 a prezentului regulament.

**ART. 20**

(1) Obiectivele formării profesionale a adulților, care se pot realiza prin programe de studii postuniversitare de educație permanentă, sunt:

1. pregătirea resurselor umane capabile să contribuie la creșterea competitivității forței de muncă;
2. actualizarea cunoștințelor şi perfecționarea pregătirii profesionale în ocupația de bază, precum şi în ocupații înrudite;
3. schimbarea calificării, determinată de restructurarea economică, de mobilitatea socială sau de modificări ale capacității de muncă;
4. însușirea unor cunoștințe avansate, metode şi procedee moderne, necesare pentru îndeplinirea sarcinilor de serviciu;
5. promovarea învățării pe tot parcursul vieții.

(2) Programele de studii postuniversitare de educație permanentă se organizează:

1. pentru dobândirea de competențe transversale/cheie/profesionale suplimentare, necesare formării personale sau manageriale;
2. de regulă, pe module şi se finalizează, după susținerea examenului de absolvire, cu certificat de absolvire, însoțit de suplimentul descriptiv prevăzut în anexa nr. 10 la Hotărârea Guvernului nr. 607/2014 privind aprobarea conținutului şi formatului actelor de studii care vor fi eliberate absolvenților ciclului I - studii universitare de licență, cu menționarea competențelor profesionale dobândite, cuantificate în credite transferabile.

(3) Organizarea de programe de studii postuniversitare de educație permanentă se fundamentează, de regulă, pe ocupații şi standarde ocupaționale realizate în condițiile legii.

(4) Programele de studii postuniversitare de educație permanentă utilizează creditele transferabile.

**ART. 21**

(1) Programele de studii postuniversitare de educație permanentă:

1. sunt programe de nivel 6, conform Hotărârii Guvernului nr. 918/2013 privind aprobarea Cadrului Național al Calificărilor, cu modificările şi completările ulterioare;
2. se pot organiza numai în domeniile de studii universitare existente potrivit legii;
3. se bazează pe competențele ocupaționale solicitate la nivel național/european şi se adresează ocupațiilor prevăzute în nomenclatorul Clasificarea ocupațiilor din România - COR sau ISCO (standardul internațional pentru ocupații);
4. se pot organiza şi pentru dezvoltarea/achiziționarea de competențe transversale şi cheie definite conform reglementărilor europene.

(2) Programele de studii postuniversitare de educație permanentă pot fi:

1. *Programe postuniversitare de inițiere* - sunt programe scurte şi reprezintă oferta educațională pentru dobândirea de cunoștințe, aptitudini, deprinderi conform necesităților activităților din CAEN, ocupațiilor/profesiilor noi din COR, pentru însușirea de tehnologii noi, informații privind schimbările din piața muncii, în general pentru noutăți determinate de evoluția științifică şi tehnologică a domeniului, care vor genera ulterior programe de perfecționare/specializare.
2. *Programe postuniversitare de perfecționare profesională a adulților* - reprezintă oferta educațională pentru pregătirea profesională care conduce la dezvoltarea/ completarea/ dobândirea cunoștințelor, deprinderilor sau competențelor profesionale/transversale/ cheie ale unei persoane care deține deja o calificare prin noi rezultate ale învățării. Perfecționarea se poate face şi pentru funcțiile de conducere din specializarea/ocupația înrudită cu cea deținută şi are la bază discipline de specialitate. Prin mai multe programe de perfecționare însumate se dobândesc rezultatele învățării necesare practicării unei noi ocupații din aceeași grupă de bază.
3. *Programe postuniversitare de specializare* - reprezintă oferta educațională pentru dobândirea de rezultate ale învățării în aceeași arie ocupațională/grupă de bază din COR şi dezvoltarea competențelor în cadrul aceleiași calificări. Programele postuniversitare de specializare au la bază standardele ocupaționale/programe de studii şi rezultate ale învățării care conferă absolventului capacitatea de a profesa o ocupație nouă în aceeași grupă de bază din COR/ISCO-08 în care a absolvit programul de licență. Programele de studii au la bază discipline de specialitate, teoretice şi aplicate.
4. *Programe postuniversitare de calificare, respectiv recalificare* - reprezintă oferta educațională pentru pregătirea profesională care conduce la dobândirea tuturor rezultatelor învățării ce permit unei persoane să desfășoare activități specifice uneia sau mai multor ocupații din COR/ISCO-08. Prin recalificare se pot practica noi ocupații din aceeași grupă minoră din COR cu cea în care se deține calificarea inițială. Programele postuniversitare de calificare, respectiv recalificare au la bază programe de studii care cuprind discipline de domeniu şi de specialitate noi, durata lor fiind de minimum 30 de credite.

(3) Cadrele didactice/Formatorii care susțin ore în cadrul programelor postuniversitare de educație

permanentă pot fi:

1. proprii universității;
2. asociate/asociați din alte universități;
3. specialiști recunoscuți în domeniul lor de activitate, așa cum prevede cadrul legal în vigoare.

(4) Organizarea programelor postuniversitare se aprobă de senatul universității şi dosarul de aprobare cuprinde, în principal, următoarele elemente:

1. obiectivele programului de formare profesională exprimate în competențele profesionale şi rezultate ale învățării ce urmează să fie dobândite de fiecare persoană care urmează programul;
2. durata de pregătire pentru realizarea obiectivelor propuse;
3. numărul minim şi maxim de participanți pentru un ciclu sau o serie de pregătire;
4. calificarea formatorilor, fără discriminări pe criterii de vârstă, sex, rasă, origine etnică, apartenență politică sau religioasă;
5. programa de pregătire;
6. mijloacele şi metodele prin care se asigură transmiterea şi asimilarea cunoștințelor şi formarea deprinderilor practice necesare ocupației respective;
7. dotările, echipamentele şi materialele necesare formării;
8. procedura de evaluare în conformitate cu obiectivele specifice programului de formare profesională;
9. avizul departamentului pentru asigurarea calității din instituția de învățământ superior acreditată.

**ART. 22**

(1) Au dreptul să participe la formare profesională prin programe de studii postuniversitare de educație permanentă atât absolvenții învățământului superior de scurtă durată cu diplomă de absolvire, cât şi absolvenții învățământului superior cu diplomă de licență ori echivalentă.

(2) Participanții la programele postuniversitare de educație permanentă au calitatea de cursanți la studii postuniversitare.

(3) Universitatea Babeș-Bolyai încheie contracte de formare profesională cu participanții la programe postuniversitare de educație permanentă, elaborate conform modelului prevăzut în Anexa 3 a O.M. Nr. 4750/12.08.2019.

(4) Examenul de absolvire al programului de studii postuniversitare de educație permanentă reprezintă un set de probe teoretice şi/sau practice prin care se constată dobândirea rezultatelor învățării/competențelor specifice programului de formare profesională, cu respectarea criteriilor de asigurare a calității. Examenul de absolvire se susține în fața unei comisii de examinare, iar la examen pot asista şi reprezentanți ai pieței muncii/beneficiarilor programelor de formare profesională.

(5) Comisiile de finalizare a programelor postuniversitare pentru formare şi dezvoltare profesională sunt alcătuite din cel puțin trei persoane: un președinte şi doi membri.

(6) Fiecare comisie de finalizare a programelor postuniversitare pentru formare şi dezvoltare profesională are secretarul acesteia, care nu face parte din comisie.

(7) Din componența comisiei de finalizare a programelor postuniversitare trebuie să facă parte, în proporție de cel puțin o treime din numărul membrilor, persoane din afara instituției de învățământ superior, reprezentând piața muncii.

**ART. 23**

(1) Durata minimă a programelor postuniversitare de educație permanentă se cuantifică în credite de studii transferabile, astfel:

* 1. se aloca 1 (un) credit de studii transferabil pentru 25 (douăzeci şi cinci) de ore de activitate didactică şi de pregătire individuală, din care 10 - 12 ore de activitate didactică;
	2. durata unui program postuniversitar, care vizează dobândirea competențelor aferente unui întreg standard ocupațional pentru educație şi formare de nivel 6 - Cadrul național al calificărilor, nu poate fi mai mică de 15 (cincisprezece) credite de studii transferabile, respectiv 180 (o sută optzeci) de ore didactice.

(2) Planurile de învățământ ale programelor postuniversitare trebuie să conțină ore de curs, seminar şi activități practice/de laborator/de proiectare.

**ART. 24**

(1) Programele postuniversitare se organizează:

* 1. de către facultăți, inclusiv prin parteneriate între facultăți şi departamente ale UBB;
	2. prin parteneriate cu alte instituții de învățământ superior acreditate;
	3. prin parteneriate cu furnizori de formare profesională a adulților autorizați;
	4. prin parteneriate cu angajatori direct interesați.

(2) Programele postuniversitare de educație permanentă se pot organiza la zi sau cu frecvență redusă.

(3) Stagiile de practică se pot organiza în țară sau în străinătate.

**CAPITOLUL IV - Înregistrarea în Registrul Național al Programelor Postuniversitare (RNPP) a programelor postuniversitare de formare şi dezvoltare profesională continuă, de perfecționare şi de educație permanentă**

**ART. 25**

(1) Universitatea Babeș-Bolyai are următoarele obligații legale:

* 1. de a transmite Autorității Naționale pentru Calificări (ANC) informațiile referitoare la programele postuniversitare organizate, pentru înscrierea în Registrul Național al Programelor Postuniversitare (RNPP), care este o parte a Registrului Național al Calificărilor din Învățământul Superior (RNCIS);
	2. de a solicita ministerului de resort necesarul de formulare pentru certificatele de atestare a competențelor şi pentru certificatele de absolvire. Ministerul de resort va aviza necesarul de formulare în baza informațiilor încărcate în RNPP, gestionat şi transmis la minister de către ANC;
	3. de a transmite Autorității Naționale pentru Calificări dovada achitării tarifului aferent înscrierii programelor postuniversitare de educație permanentă, de formare și dezvoltare profesională continuă, respectiv de perfecționare în Registrul național al programelor postuniversitare, cu valoarea echivalentă a 25% din valoarea salariului minim net pe economie (conform legislației în vigoare la momentul transmiterii informațiilor pentru înregistrare).

(2) Informațiile transmise către ANC conțin cel puțin următoarele date:

* 1. denumirea programului şi nivelul CNC;
	2. tipul programului şi domeniul clasificării internaționale standard a educației - ISCED;
	3. descrierea programelor postuniversitare prin rezultatele învățării/competențele dobândite (după caz) şi ocupațiile din piața muncii cărora li se adresează programul/standardul;
	4. locul unde se desfășoară programul şi organizatorul: universitatea/facultatea, consorțiul;
	5. durata programului şi numărul de credite ECTS.

(3) Informațiile transmise către ANC sunt completate de către organizator în *Formularul de înscriere a programului în Registrul Național al Programelor Postuniversitare (RNPP)*, care este furnizat de ANC și conține informațiile prezentate în Anexa 2 a prezentului regulament.

(4) Înregistrarea în RNPP a programelor postuniversitare de calificare/recalificare presupune plata unei taxe către ANC, al cărui cuantum este stabilit prin Ordinul MEN nr. 347/2017 pentru aprobarea Metodologiei de înscriere şi înregistrare a calificărilor din învățământul superior în Registrul Național al Calificărilor din Învățământul Superior (RNCIS), cu modificările și completările ulterioare. Taxa acoperă consultanța și verificarea dosarului de solicitare în vederea validării și înregistrării calificării aferente programului postuniversitar de calificare/recalificare.

**ART. 26**

(1) La finalul fiecărui an universitar, facultățile care organizează programe postuniversitare au obligația de a trimite Rectoratului Universității Babeș-Bolyai numărul de absolvenți ai acestor programe, pentru a fi transmis Ministerului Educației Naționale – Direcția Generală Învățământ Universitar, în vederea raportării la Institutului Național de Statistică.

(2) Datele se trimit la Biroul Curriculum până în data de 20 septembrie și vizează absolvenții din toate promoțiile programelor postuniversitare ale facultății din anul universitare respectiv, care se finalizează în 30 septembrie.

(3) Numărul de absolvenți de raportează pe an universitar / facultate / tip program / program postuniversitar / promoție, conform formularului din Anexa 3 a prezentului regulament.

**CAPITOLUL V – DISPOZIȚII FINALE ȘI TRANZITORII**

**ART. 27**

Programele de studii postuniversitare se pot organiza în regim cu taxă sau cu finanțare din alte surse, în conformitate cu prevederile legale în vigoare. Cuantumul taxei de studii se propune de organizatori și este aprobată prin hotărârea Senatului.

**ART. 28**

(1) Activitatea din cadrul programelor de studii postuniversitare se normează separat şi nu intră sub

incidența art. 288 alin. (1) din Legea Educației Naționale nr. 1/2011, cu modificările şi completările

ulterioare.

(2) Numărul maxim de ore pe care un cadru didactic şi/sau un cadru didactic coordonator de program le pot desfășura în cadrul programelor de studii postuniversitare se stabilește de Senatul universității, dar nu mai mult de două discipline/cadru didactic.

**ART. 29**

(1) Programele postuniversitare evaluate şi aprobate anterior intrării în vigoare a OMEN nr. 4750/12.08.2019 se pot organiza până la 30 septembrie 2020, cu condiția înscrierii până la această dată în RNPP.

(2) Absolvenții programelor postuniversitare care au promovat examenul de certificare a competențelor profesionale până la data de 30 septembrie 2020 obțin certificatul de atestare a competențelor profesionale şi suplimentul descriptiv. Suplimentul descriptiv este redactat bilingv, în limba română şi într-o limbă de largă circulație internațională (engleză, franceză sau germană).

**ART. 30**

Prezentul regulament intră în vigoare odată cu aprobarea sa de către Senatul UBB şi se aplică tuturor programelor de studii postuniversitare. La data intrării în vigoare a prezentului regulament orice dispoziții (hotărâri) anterioare contrare se abrogă.

**Președinte**

Prof. univ. dr. Florin Streteanu

**ANEXA 1**

***Fișa programului postuniversitar[[1]](#footnote-1)***

|  |
| --- |
| **Universitatea Babeș-Bolyai** |
| **Facultatea de .......** |
| **Departamentul de ....................** |
| **Denumirea programului** |  |
| **Tipul programului postuniversitar** | Program postuniversitar de formare şi dezvoltare profesională continuă Program postuniversitar de perfecționare Program postuniversitar de educație permanentă (se alege o variantă și șterg celelalte două) |
| **Domeniul ISCED** |  |
| **Domeniul de licență/** **activitate CAEN** |  |
| **Ocupația/funcția/ utilitatea socială/ personală** |  |
| **Nivelul CNC/EQF** | 6  |
| **Descrierea programului** | **Rezultate ale învățării**  |  |
| **Cunoștințe / deprinderi / abilități / autonomie și responsabilitate** |  |
| **Durata programului (ore)** |  |
| **Numărul de credite ECTS** |  |
| **Cuantumul taxei de studii**  |  |
| **Număr de locuri / promoție** |  |
| **Organizatorul/ Locul**  | Universitatea Babeș-Bolyai, Facultatea de.................... |
| **Emitentul certificatului de absolvire** | Universitatea Babeș-Bolyai |
| **Observații** | **Hotărârea Senatului Universității număr/data** |  |
| **Parteneri** |  |
| **Ocupația / Grupa de bază din COR / Activitatea CAEN**  |  |
| Rector,Prof. dr. Daniel-Ovidiu DAVID | Decan,Prenume, NUME | Șef de departament,Prenume, NUME |

**ANEXA 2**

***Formular pentru înscrierea unui program postuniversitar***

 ***În Registrul Național al Programelor Postuniversitare (RNPP)[[2]](#footnote-2)***

**1. Denumirea programului postuniversitar:**

**2. Tipul programului postuniversitar:**

Programe de formare profesională continuă:

* program postuniversitar de formare și dezvoltare profesională continuă;
* program postuniversitar de perfecționare;

Programe postuniversitare de educație permanentă:

* de perfecționare
* de specializare
* de calificare și recalificare
* de inițiere

**3. Domeniul de studii universitare conform ISCED F – 2013:**

**4. Nivelul CNC – 6**

**5. Descrierea programului postuniversitar în termeni de competențe exprimate prin:**

i) Rezultate ale învățării:

**sau**

ii) Cunoștințe/deprinderi/abilități/autonomie și responsabilitate:

**6. Număr de credite ECTS:**

**7. Organizatorul (Universitatea/Facultatea/Consorțiul) programului universitar:**

**8. Locul în care se desfășoară programul postuniversitar:**

**9. Durata programului postuniversitar:**

**10. Emitentul certificatului de absolvire/de atestare a competențelor profesionale:**

**11. Numărul și data Hotărârii Senatului universității de aprobare a programului:**

**12. Parteneri:**

**13. Programul postuniversitar se organizează pentru obținerea și/sau dezvoltarea de competențe profesionale comune:**

i) Unei ocupații din grupa majoră 2 cuprinsă în COR:

ii) Mai multor ocupații din grupa de bază din COR:

iii) Unor activități specifice CAEN:

iv) Pentru dezvoltarea/obținerea de competențe cheie/transversale

**14. Emitentul reprezentat prin:**

(numele, prenumele și funcția)

(semnătura reprezentantului legal)

**ANEXA 3**

***Formular de raportare a absolvenților programelor postuniversitare[[3]](#footnote-3)***

***Anul universitar.............***

|  |
| --- |
| **Universitatea Babeș-Bolyai** |
| **Facultatea de .......** |
| **Denumirea programului** | **Tipul programului postuniversitar** | **Promoția** | **Număr de absolvenți / promoție** |
|  | Program postuniversitar de formare și dezvoltare profesională continuă Program postuniversitar de perfecționare Program postuniversitar de educație permanentă (se alege o variantă și șterg celelalte două) | Luna și anul absolvirii (dacă sunt mai multe promoții într-un an universitar, acestea se raportează separat, în linii diferite de tabel) |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| Decan,Prenume, NUME |  | Secretar șef facultate,Prenume, NUME |

1. Se completează în momentul depunerii dosarului pentru avizarea programului universitar de către Senatul UBB [↑](#footnote-ref-1)
2. Se completează formularul tip oferit de ANC (format .pdf cu câmpuri predefinite) și se trimite Biroului Curriculum după avizarea programului postuniversitar de către Senatul UBB [↑](#footnote-ref-2)
3. Se completează la finalul anului universitar de către fiecare facultate care oferă programe postuniversitare și se trimite Biroului Curriculum până în data de 20 septembrie [↑](#footnote-ref-3)